נארוטו

* נארוטו
* נארוטו שיפודן

**(ספוילרים לנארוטו ולנארוטו שיפודן)**

**נארוטו** (ביפנית: **ナルト**; ברומאג'י: *Naruto*) היא סדרת מאנגה, שנוצרה על ידי מסאשי קישימוטו ופורסמה לראשונה ביפן ובנובמבר 2002. עלילת הסדרה מתרחשת בעולם בדיוני ומתמקדת בהרפתקאותיו של אוזומאקי נארוטו, נינג'ה מתבגר, אשר מעוניין לזכות בהכרה ושואף בבוא היום להפוך למנהיג הכפר שלו, (ההוקאגה).

סדרת המאנגה של נארוטו יצאה לראשונה לשווקים ביפן בשנת 1999 על ידי המוציא לאור היפני Shueisha במגזין היפני "Weekly Shōnen Jump". סדרת המאנגה הסתיימה בנובמבר 2014, לאחר 72 כרכים.

בעקבות הצלחת סדרת המאנגה, הפיק אולפן האנימציה סטודיו פיירו שתי סדרות אנימה המבוססות על עלילת סדרת המאנגה. הסדרה הראשונה, שודרה לראשונה ב-3 באוקטובר 2002 ברשת הטלוויזיה היפנית TV Tokyo והכילה 220 פרקים, בעוד שסדרת ההמשך "נארוטו שיפודן" (מסעות ההוריקן), שהתבססה על חלקה השני של סדרת המאנגה, משודרת ביפן החל מה-15 בפברואר 2007 ושודרה עד ה-24 במרץ 2014 ובעלת 500 פרקים. ועוד שלוש סדרות: נארוטו: ברוטו הדורות הבאים מסופר בסדרה זו על הדור הבא, (הילדים של הדמויות מהסדרה המקורית), נארוטו אובות (שזו סדרה המתרחשת בזמן שתי הסדרות הראשונות) ונארוטו מסעותיו של רוק לי (בסדרה זו מסופר על המסעות של דמות מהסדרות האחרות שלא מסופר עליהם בשאר הסדרות).

מלבד סדרות האנימה, סטודיו פיירו הפיק גם 10 סרטי קולנוע באורך מלא בסדרה ותשעה סרטי OVA (סרטים קצרים אשר יצאו ישירות ל-DVD). מוצרים נלווים נוספים בסדרה כוללים משחקי וידאו ומשחקי קלפים שפותחו על ידי מספר חברות שונות.

***אזהרה מכיל ספויילרים לסדרות!***

### חלק א' - נארוטו

12 שנים לפני עלילת הסדרה המקורית – תקפה את "הכפר הנסתר בין העלים" (ביפנית: "קונוהא". לעיתים נקרא בעברית גם "כפר העלה הנסתר" או בקיצור "כפר העלה") מפלצת דמוית שועל בעלת תשעה זנבות (כדוגמת הקיצונה, מפלצת בעלת צורה זהה במיתולוגיה היפנית). זהו כפר נינג'ות בו מתגוררים ופועלים נינג'ות מקצועיות. מנהיג הכפר באותה התקופה עצר את התפרעות מפלצת השועל (ביפנית: "קיובי" - תשעה זנבות [キュービ]) וחתם אותה בתוך גופו של נארוטו התינוק.

עלילת הסדרה מתמקדת בנארוטו אוזומקי, ילד שובב בן 12 מקונוהא. נארוטו סובל מאפליה מצד בני הכפר, אשר רואים בו את המפלצת שהרסה את כפרם. נארוטו הבודד מבצע מעשי שובבות, ואף גובל בונדליזם מדי פעם. בשל חוסר הכבוד והיחס הירוד אשר הוא מקבל, נארוטו שואף להיות ראש הכפר הבא (ביפנית: "הוקאגה" 火影), ובכך לזכות בתשומת הלב והכבוד של אנשי הכפר.

בכפר העלה, נינג'ות מחולקות לצוותים של שלושה נינג'ות בדרג נמוך (גנין) ונינג'ה אחד בדרג גבוה (ג'ונין) אשר אמור לחנך ולהדריך אותם. העלילה העיקרית של הסדרה עוקבת אחר ההתפתחות והצמיחה האישית של נארוטו וחבריו אשר מצוותים למספר צוותים בסיום לימודיהם באקדמיית הנינגות שבכפר. נארוטו מצטרף לצוות 7, אשר אליו משתייכים גם סאסקה אוצ'יהא, סאקורה הארונו, והג'ונין קאקאשי האטאקה. העלילה עוקבת בחלקה אחריהם בעת שהם יוצאים למשימות מטעם הכפר.

לאחר מכן, בני המחזור של נארוטו, יחד עם מספר נינג'ות מכפרים אחרים, משתתפים ב"בחינות הצ'ונין" שמטרתן לסנן ולבחור את הגנינים שיתקדמו לדרג האמצעי בסולם הדרגות (צ'ונין). בחלק הזה של העלילה נארוטו פוגש נינג'ה בשם ג'יראייה אשר מעניק לו הדרכה וחונכות. בעת הבחינות, כפר העלה מותקף על ידי הנבל המרכזי של חלק זה בסדרה - אורוצ'ימרו", חבר צוותו הישן של ג'יראיה אשר ערק מהכפר לפני שנים רבות, המנסה להחריב את הכפר.

בעת ההתקפה, מת המנהיג הנוכחי של הכפר (ההוקאגה השלישי), ולכן נארוטו יוצא עם ג'יראייה לחפש את חברת הצוות הנוספת של ג'יראיה ואורוצ'ימרו, "טסונאדה" כדי שתקבל על עצמה את הנהגת הכפר. לאחר שמצאו אותה ודיברו אליה, נקלעו לעימות אלים עם אורוצ'ימרו שהסתיים בהחזרת צונאדה לכפר וכינונה כהוקאגה החמישית.

בזמן מבחני הצ'ונין, שם אורוצ'ימרו את עינו על סאסקה, חבר צוותו של נארוטו, בהיותו השורד היחיד משבט הנינג'ות "אוצ'יהא" אשר נרצח כולו בידי אחיו של סאסקה. לכן שלח שליחים מטעמו כדי לשדל את סאסקה לערוק מהכפר ולהצטרף אליו, סאסקה מקבל את ההזמנה כדי להתחזק על מנת להשלים את מסע הנקמה שלו נגד אחיו. כדי למנוע את עריקתו של סאסקה, יוצאים נארוטו ומספר בני מחזור שלו כדי להשיב את סאסקה, בדרכם הם נלחמים בשליחיו של אורוצ'ימרו ומנצחים, אך הם נכשלים במשימתם וסאסקה מצטרף לאורוצ'ימרו.

מכאן והלאה מטרתו של נארוטו היא להחזיר את סאסקה לכפר העלה. לכן הוא יוצא למסע אימונים עם ג'יראייה.

### חלק ב' - נארוטו שיפודן

זהו החלק השני של הסדרה, בינו לבין החלק הראשון מפרידות שנתיים וחצי.

נארוטו חוזר לכפר לאחר מסע אימונים עם ג'יראייה, וחוזר לצוות המקורי שלו יחד עם קאקאשי וסאקורה. ארגון האקאטסקי חוטף את המנהיג של "הכפר הנסתר בחול" (ביפנית: "סונה". לעיתים נקרא בעברית גם "כפר החול הנסתר" או בקיצור "כפר החול"), "גאארה", שגם בו חתום שד הזנב היחיד. משלחת מקונוהא הכוללת את נארוטו יוצאת לכפר החול הנסתר על מנת להציל את גאארה. בתהליך סאקורה מגלה מידע על מקום הימצאו של אורוצ'ימרו.

נארוטו וסאקורה יוצאים יחד עם חברי צוות חדשים כדי לנסות להיתקל באורוצ'ימרו וסאסקה ולהחזיר אותו לכפר. הם מצליחים לפגוש לראשונה מזה שנים את סאסקה, אז זה לא חוזר איתם. ארגון האקאצוקי שם למטרה את נארוטו, לכן שני חברים בארגון שמים פעמיהם אל קונוהא, בדרך הם נתקלים בצוות מקונוהא ומתפתח ביניהם עימות שבמהלכו מנהיג צוות 10 נהרג. כנקמה יוצאים שלושת חניכיו יחד עם צוותו של נארוטו כדי להרוג את שני חברי הארגון.

הרחק משם, סאסקה בוגד באורוצ'ימרו והורג אותו. הוא אוסף חברי צוות מארגונו של אורוצ'ימרו ויוצא להרוג את אחיו איטאצ'י. סאסקה מצליח לאתר את איטאצ'י והורג אותו. במסעו סאסקה גם נתקל בשני חברי ארגון אקאטסקי והורג אחד מהם.

ג'יראייה נשלח מטעם צונאדה לרגל אחרי מנהיג ארגון האקאטסקי "פיין" אשר מתגורר ב"כפר הנסתר בגשם", שם מאבד את חייו. קצת לאחר מכן, כדי ללכוד את נארוטו, פיין ושותפתו "קונאן" מתקיפים את כפר העלה ומחריבים אותו עד היסוד. לאחר קרב ודו-שיח עם נארוטו, מחליט פיין להקריב את חייו כדי להחזיר את חיי הנינג'ות והאזרחים הרבים שנהרגו בתקיפה.

כתגובה להרס הכבד בכפר העלה ולעובדה שחברי האקאטסקי חטפו כמעט את כל האנשים בהם חתומים תשעת השדים בעלי הזנבות, מנהיגי חמשת כפרי הנינג'ות הגדולים (עלה, חול, ענן, אבן, ערפל) עורכים אספה. בזמן זה, סאסקה עובר לחסות מנהיג האקאטסקי החדש, ומחליט שמטרתו החדשה היא התנקשות בחיי ההוקאגה החדש (דאנזו-מנהיג האנבו) כעונש על מעורבותו ברצח השבט של סאסקה. סאסקה מתפרץ לאספה וההוקאגה ומלוויו נמלטים מהמקום וסאסקה רודף אחריו ורק אחרי קרב בינו לבין ההוקאגה מפסיד וההוקאגה מתאבד בניסיון להרוג את סאסקה. בינתיים, הכריז מנהיג האקאטסקי על מלחמה נגד חמשת הכפרים כדי לתפוס את שני האנשים הנותרים שחתומים בהם הקיובי ושמונה הזנבות, ביניהם נארוטו, כשמטרתו הסופית היא להכניס את כל תושבי העולם לאשליה דמוית חלום (מוגן טסקיומי ביפנית 無限の月の目の錯覚) ראשי הכפרים מקימים את צבא השינובים (נינג'ות) המאוחד ומתכוננים למלחמה.

נארוטו יוצא להתאמן עם קילר-בי, שבו חתום השד שלו שמונה זנבות. באותו הזמן מתחילה מלחמת עולם השינובים הרביעית. בצד אחד נמצאים חמשת כפרי הנינג'ות הגדולים יחד עם צבא ארץ הברזל. ובצד השני נמצאים שלושת חברי האקאצוקי הנותרים, וקאבוטו, שהיה תלמידו של אורוצ'ימרו, אשר מחזקים את שורותיהם בשיטות שונות.

המלחמה מתקדמת ובשלב מסוים נארוטו וקילר-בי מצטרפים ללחימה לצדם של הכפרים, הם נלחמים במנהיג האקאצוקי בעת שמנהיגי הכפרים נלחמים ב"מאדרה אוצ'יהא", נינג'ה ממקימי כפר העלה אשר הוחזר לחיים על ידי קאבוטו כדי לסייע בלחימה. מאדרה מביס את מנהיגי הכפרים ומצטרף אל מנהיג האקאצוקי שכעת נחשפה זהותו כאוביטו, חבר צוותו הישן של קאקאשי שנחשב כמת מאז שהיו בני 12. אוביטו ומאדרה משתמשים בשדים שתפסו כדי להחיות את השד ממנו נוצרו, השד בעל עשרת הזנבות (ג'ובי). בו הם מתכננים להשתמש כדי להכניס את העולם לאשליה באמצעות "הטסקויומי הנצחי". לאחר זמן קצר סאסקה מגיע לשדה הקרב.

לאחר לחימה ממושכת, בה הג'ובי נחתם באוביטו ואז במאדרה ובכך מסייע להם בקרב נגד נארוטו, סאסקה ומעטים אחרים שנותרו בשדה הקרב, מאדרה מצליח לעטוף את העולם באשליה. אך מתברר שזהו היה מסווה לתחיית קאגויה אוטסקי, חייזרית שהביאה את הצ'אקרה (האנרגיה בה משתמשים הנינג'ות) לעולם. מתגלה שבעזרת שליח שהשאירה אחרי מותה, הצליחה קאגויה לשטות בצאצאיה ובשבט האוצ'יהא כדי שיפעילו את המוגן טסקויומי כדי שתוכל לחזור לחיים יום אחד ולשאוב את כל הצ'אקרה בעולם חזרה אליה. נארוטו, סאסקה, סאקורה, קאקאשי, ואוביטו, נלחמים בקאגויה ולבסוף מצליחים לחתום אותה.

בבוקר העולה לאחר הקרב, ההבדלים האידאולוגיים בין נארוטו ולסאסקה בנוגע לתפקידם בעולם עם הכוח הגדול שהשיגו - מוביל אותם לקרב שבסופו כל אחד מהם מאבד יד אחת.

### דמויות ראשיות

**צוות 7**

* **אוזומאקי נארוטו** – הדמות הראשית בסדרה. כשנולד נחתם בגופו על ידי אביו, שד השועל בעל תשעת הזנבות הנקרא קיובי *(ביפנית קיו-תשע, בי-זנב/ות)*, ועל-כן הופלה לרעה מצד אנשי הכפר, הראו בו רק את השד ולא את הנער עצמו. הבן של ההוקאגה הרביעי התאמן תחת ג'ראיה (המאסטר שלו, והמורה של אביו). כפי שקאקשי סנסיי מכנה אותו הוא "הנינג'ה ההיפראקטיבי והאידיוט מס' 1". שובב קונוהא. לאחר מותו של ג'יראיה לומד כיצד להשתמש סייג' מוד. ולאחר ההבטחה שלו לנאגאטו הוא לומד איך להשתמש בצ'אקרה מוד שלו. והוא וצבא הנינג'ות נלחמים נגד מאדרה אוצ'יהא. בעלה של הינאטה ואביהם של בורוטו והימאווארי. שמו שאול משם המאכל היפני "נארוטומאקי" (ביפנית: 鳴門巻き).
* **אוצ'יהא סאסקה** – אחד מבין שלושת הניצולים היחידים מהטבח בשבט האוצ'יהא. מתברר כי מאחורי הטבח עומד אחיו הבכור איטאצ'י, דבר אשר גורם לסאסקה לרצות למצוא אותו ולהרגו. הבן של פוגאקו אוצ'יהא מפקד המשטרה. הוא בעל הציון הגבוה ביותר באקדמיית הנינג'ות. מרוכז בנקמתו עד ששקע בזה יותר מדי. יש לו שארינגאן. מופנם ציני ובוגר לגילו. משיג את המנגקיו שארינגאן שלו לאחר שהרג את אחיו הגדול איטאצ'י. ובזמן הקרב נגד מאדרה משיג בעין ימין שלו את הרינגאן. בעלה של סאקורה ואביה של סאראדה.
* **הארונו סאקורה** – נערה חמת מזג היא מאוהבת בסאסקה. טובה בריכוז הצ'אקרה למקומות שונים בגוף. אשתו של סאסקה ואמה של סאראדה, תלמידתה של טסונאדה - ההוקאגה החמישית.
* **האטקה קאקאשי** – הסנסיי של נארוטו, סאקורה וסאסקה. עינו השמאלית לרוב מוסתרת בגלל השארינגאן שיש לו. אותו השארינגאן אשר קיבל מאוביטו אוצ'יהא. בזמן שבאחת המשימות שלהם שנה לפני שמינאטו הופך להוקאגה ונארוטו נולד. בזמן התמוטטות מערה ובאותה המשימה איבד את עינו. ולאחר ההתמוטטות כולם חושבים שאוביטו מת אך למעשה ניצל על ידי מאדרה אוצ'יהא. ומאז הוא מוכר כטובי. השארינגאן שלו מסוגל להפוך למנגקיו שארינגאן בגלל שהוא הרג את רין. ולאחר שקאגויה הרגה את אוביטו אוצ'הא הנשמה של אוביטו נכנסת לגוף של קאקאשי ונותנת לו את עין המאנגקיו שרינגאן השנייה שלו. התלמיד של ההוקאגה הרביעי. ההוקאגה השישי.

**צוות 8**

* **היוגה הינאטה** – מאוהבת בנארוטו כבר מתקופת האקדמיה, נערה ביישנית בעלת עיני ביאקוגאן. היא משמשת כעזרה רבה עבור נארוטו מתי שהוא מיואש והיא מעודדת אותו להמשיך מתי שקשה לו, בעזרת הביאקוגאן שלה, הינאטה יכולה לראות למרחקים עצומים בלי שום בעיה. בנוסף לכך, הביאקוגאן מאפשר לה לראות את הטנקטסו ואת זרמי הצ'אקרה של בני האדם, מה שמאפשר לה להכות בהם ולסתום אותם על ידי השימוש בסגנון הלחימה 'ג'וקן', אשתו של נארוטו ואימם של בורוטו והימאווארי.
* **אינוזוקה קיבה** – חבר בצוות 8 יחד עם הינאטה ושינו. כמישהו משבט האינוזוקה יש לו יכולת לבצע מתקפות משותפות עם השותף בעל החיים שלו. השותף שלו זה אקמארו (כלב).
* **אבורמה שינו** – חבר בצוות 8 יחד עם הינאטה וקיבה. הוא משתמש חרקים, מלמד באקדמיה.
* **קורנאי יואי-** הסנסיי של צוות 8. במהלך תקופת הזמן מתחתנת עם אסומה סארוטובי. ובשיפודן יולדת את ילדתו של אסומה וקוראת לה מיראי.

**צוות 10**

* **נארה שיקאמרו** – חבר בצוות 10 יחד עם אינו וצוג'י. הוא חכם מאוד וטוב בתכנון אסטרטגיות. נוטה להתלונן הרבה ולהגיד שדברים הם 'מטרד'. שולט בג'וטסו השליטה של שבט הנארה אשר המשתמש בו יכול להשתלט על אדם בעזרת צללים ועוד, בעלה של טמארי ואביו של שיקאדי.
* **ימאנאקה אינו** – חברה בצוות 10 יחד עם שיקאמרו וצוג'י. היא מאוהבת בסאסקה. בעבר הייתה חברה טובה של סאקורה, אך הן נהיו יריבות בעקבות אהבתן המשותפת לסאסקה. אינו שולטת בטכניקות שליטת התודעה של שבט הימאנאקה בהן המשתמש יכול להשתלט על גוף אחר, להעביר מחשבות בין אדם לאדם ועוד. הייתה תלמידה של טסונאדה כמו סאקורה, אשתו של סאי ואמו של אינוג'ין.
* **אקימיצ'י צוג'י** – חבר בצוות 10 יחד עם אינו ושיקאמרו. הוא שולט בטכניקת הגדלת הגוף של שבט אקימיצ'י בהן המשתמש יכול להגדיל את גופו לממדים עצומים ולקבל כוח חזק בנוסף להגדלה. בעל התנהגות טיפשית וחביבה אך גם יכול להיות חכם מאוד ברגעים רציניים. אוהב לאכול, אביה של צ'וצ'ו.
* **סארוטובי אסומה** – הסנסיי של צוות 10 והבן של ההוקאגה השלישי, דודו של קונוהאמרו. במהלך תקופת הזמן בין נארוטו לנארוטו שיפודן הוא מתחתן עם יוהי קוראי הסנסיי של קבוצה 8 (ספוילרים לשיפודן) ובשיפודן מתגלה כי יש לו ילדה ממנה. מת בשיפודן (לפני שביתו נולדה) וחוזר לחיים באדו טנסיי אך נחתם וחוזר לשינה הנצחית שלו באופן סופי.

**צוות גאי**

* **רוק לי** – רוק לי הוא חבר בצוות גאי יחד עם נג'י וטנטן. רוק לי הוא נינג'ה מיוחדת היות שהוא לא יכול להשתמש בנינג'טסו בניגוד לנינג'ות רגילות. למרות חוסר יכולתו להשתמש בנינג'וטסו רוק לי הופך לנינג'ה בעקבות יכולותיו המדהימות בטאיג'וטסו שאותן הוא רחש בעבודה קשה רבה. רוק לי מאוהב באהרונו סאקורה. מטרתו היא להוכיח שהוא מסוגל להפוך לנינג'ה חזק גם בלי היכולת להשתמש בנינג'וטסו או בגנג'וטסו.
* **היוגה נג'י** – נגי היוגה הוא חבר בצוות גאי יחד עם רוק לי וטנטן. נג'י הוא בן דודה של הינאטה. בעבר נג'י האמין (בעקבות חוויות הקשורות בעברו ) כי הגורל בלתי ניתן לשינוי אך לאחר קרב עם נארוטו דעתו השתנתה. נג'י מוכר בתור "הגאון של שבט ההיוגה " בעקבות יכולותיו המדהימות בביאקוגאן ובסגנון הג'וקאן. (ספוילרים לשיפודן) בשיפודן נג'י מת כאשר הגן על נארוטו והינאטה.
* **טנטן** – טנטן היא חברה בצוות גאי יחד עם נג'י ולי. טנטן היא מומחית לנשקי נינג'ה, וחלומה הוא להיות נינג'ה חזקה כמו הסינינית האגדית טסונדה.
* **מייט גאי** – הג'ונין האחראי של צוות גאי ויריבו הנצחי של קאקאשי מצוות 7. בניגוד לקאקאשי, גאי מאוד אנרגטי ומדבר הרבה על כך שברשותו "כוח הנעורים" למרות היותו מבוגר. גאי מומחה לטאיג'וטסו ומשתמש בעיקר בסגנון זה אף על פי שהוא מסוגל להשתמש בנינג'וטסו וגנג'וטסו.

### תופעות על-טבעיות

* **ג'וטסו (術)** – שם כולל המתייחס להתקפות העל-טבעיות בהם הנינג'ות מסוגלים להשתמש בקרבות על ידי שימוש בצ'אקרה.
* **השדים בעלי הזנבות / הביג'ו (尾獣)** – תשעה שדים שלכל אחד מהם מספר זנבות מאחת עד תשע, דמויי חיות. בעלי צ'אקרה רבה, ככל שמספר הזנבות גדול יותר, כך גדלה כמות הצ'אקרה.
* **ג'ינצ'וריקי (人柱力)** – בני אנוש אשר נחתמו בהם השדים בעלי הזנבות.
* **צ'אקרה (チャクラ)** – כוח רוחני ופיזי שיש בכל אדם ששליטה בו מאפשרת שימוש בג'וטסו.
* **דוג'וטסו (瞳術)** – ג'וטסו שמבוצעים באמצעות העיניים של המשתמש שהשימוש בהם אפשרי רק לאנשים משתבטים מסוימים או שעונים לדרישות מיוחדות.
* **חייזרים** – ידוע שקיים שבט של חייזרים בשם "אוצוצוקי" בו נמנית קאגויה ודמויות נוספות אשר מופיעות במנגת ההמשך, בורוטו.

## המדיה השונות בזיכיון

### מנגה

הסדרה פורסמה לראשונה בשנת 1999. 238 הפרקים הראשונים בסדרה משתייכים לחלק הראשון של הסדרה. הפרקים 239 עד 244 מהווים את חלק הגיידן של הסדרה אשר מתמקדת ברקע של הדמות האטקה טאקאשי. כל הפרקים הבאים לאחר מכן משתייכים לחלק השני של הסדרה, אשר ממשיך את קו העלילה של החלק הראשון ומתרחשים שנתיים וחצי לאחר מכן. הגרסה האנגלית של המאנגה מופקת על ידי חברת "Viz Media".

### סדרות אנימה

#### נארוטו

הסדרה בוימה על ידי האייאטו דאטה והופק על ידי סטודיו פיירו ורשת הטלוויזיה "TV Tokyo", סדרת האנימה שודרה לראשונה ביפן בערוץ "TV Tokyo" ב-3 באוקטובר 2002, ושודרה במשך 220 פרקים עד 8 בפברואר 2007. 135 הפרקים הראשונים בסדרה הם למעשה עיבוד של עשרים ושבעה הכרכים הראשונים של סדרת המאנגה, ואילו שמונים הפרקים הנותרים הם "פרקי פילר" אשר אינם כלולים בעלילת המאנגה המקורית והופקו משום שסדרת האנימה החלה להדביק את הקצב עם עלילת סדרת המאנגה.

בהמשך, חברת ההפצה "Viz Media" רכשה את זכויות השידור וההפצה של סדרות האנימה של נארוטו בשווקים של צפון אמריקה. הגרסה האנגלית של סדרת האנימה שודרה לראשונה בארצות הברית ב-10 בספטמבר 2005. ב-28 במרץ 2006, יצאו לראשונה תקליטורי ה-DVD של הסדרה בגרסה האנגלית לשווקים בצפון אמריקה. בגרסה האמריקנית אשר שודרה ברשתות הטלוויזיה בארצות הברית צונזרו אזכורים לצריכת אלכוהול, אזכורים מהתרבות היפנית דם ומוות צומצמו באופן משמעותי. אף על פי כן, הקטעים הללו לא צונזרו ממהדורת ה-DVD של הגרסה האנגלית שיצאה לשווקים בהמשך. רשתות טלוויזיה אחרות ביצעו אף עריכות נוספות מלבד העריכות אשר בוצעו על ידי רשת Cartoon Network, כגון הצנזור המחמיר יותר של רשת Jetix אשר צנזרה את כל הקטעים בסדרה המכילים דם, שפה קלוקלת ועישון.

הגרסה היפנית של הסדרה משודרת באופן מקוון באתרי האינטרנט Hulu ו-Joost עם כתוביות באנגלית.

#### נארוטו שיפודן

נארוטו שיפודן היא סדרת ההמשך של סדרת האנימה "נארוטו" והיא מכסה את עלילת הסדרה מהכרך העשרים ושמונה והלאה של המנגה. העיבוד הטלוויזיוני של נארוטו שיפודן שודר לראשונה ביפן ב-15 בפברואר 2007 ב-TV Tokyo. החל מ-8 בינואר 2009, רשת הטלוויזיה TV Tokyo החלה לשדר את הפרקים החדשים בסדרה גם באינטרנט.

כל הפרקים החדשים בסדרה זמינים לצפייה באופן מקוון עם כתוביות באנגלית. Viz החלה גם כן לשדר את הפרקים החדשים בסדרה עם כתוביות באנגלית החל מ-2 בינואר 2009 באתר הרשמי של הסדרה.

גם בסדרה זו נעשה שימוש נרחב ב-"פרקי פילר" המכילים עלילות שלמות שאינן נמצאות במנגה, כדי למנוע מהאנימה להדביק את הפער העלילתי עם המנגה.

### סרטים

לאורך השנים יצאו לאקרנים אחד עשר סרטי קולנוע במקביל לשידור סדרות האנימה "נארוטו" ו"נארוטו: שיפודן" אשר הרחיבו את עלילת סדרות האנימה ואשר עלילתם התמקדה בגיבורים הראשיים בסדרות האנימה. שלושת הסרטים הראשונים מתרחשים במהלך עלילת החלק הראשון של סדרת האנימה, השישה הנותרים מתרחשים במהלך עלילת סדרת ההמשך "נארוטו: שיפודן", והשניים הנותרים הם המשך לסדרה "נארוטו שיפודן.

## נארוטו בישראל

הסדרה צברה פופולריות רבה וקהל מעריצים אדוק בישראל זמן רב לפני שנרכשה על ידי רשתות הטלוויזיה המקומיות בשל רשתות שיתוף קבצים שונות באינטרנט אשר הפיצו את פרקי הסדרה המקוריים בדיבוב היפני והודות לקבוצות מתרגמים חובבים אשר הפיצו כתוביות בעברית לסדרה כמעט מיד לאחר מועד שידורם המקורי ביפן.

ב-16 באוקטובר 2006 עלתה הסדרה לשידור בערוץ הילדים בדיבוב לעברית.

ב-2007 עלתה לשידור בערוץ הילדים הגרסה היפנית הלא מצונזרת של הסדרה בשעות הלילה. הסדרה הוגבלה לגיל 14 ומעלה.

### הפקת הדיבוב העברי

לאחר שהסדרה נרכשה על ידי ערוץ הילדים, נערכה בערוץ תחרות לבחירת המדבב לעברית של נארוטו. לבסוף נבחר תובל שפיר המוכר מסדרות הטלוויזיה "גאליס" ו"החולמים". הדיבוב המקורי לעברית הופק במהלך אמצע העשור הראשון של המאה ה-21 באולפני דאבי דאב אותו ביימה אפי בן ישראל, אשר גם השתתפה בדיבוב בעצמה. הסדרה הוגבלה לגילאי שמונה ומעלה לאחר צנזורה של חלקים ממנה.

הפקת הדיבוב הופסקה בערך בפרק 106 מסיבות לא ידועות.